b'\n_START_ARTICLE_\nErima\n_START_SECTION_\nZgodovina\n_START_PARAGRAPH_\nRemigius Wehrstein je bil ustanovitelj podjetja leta 1900 v Reutlingenu. To je bila \xc5\xa1portna tovarna obla\xc4\x8dil za telovadbo, gimnastiko, atletiko in sabljanje. Podjetje je ve\xc4\x8dkrat spreminjalo ime, in do kon\xc4\x8dnega imena, ki ga poznamo sedaj so pri\xc5\xa1li leta 1951. Lastni\xc5\xa1tvo je 15 let prej prevzel podjetnik Erich Mak. Podjetje se je preimenovalo po svojem lastniku Erichu Maku (ERIMA) in dobilo nov logotip.Tako je bila ustanovljena nova blagovna znamka pod imenom Erima ter postala blagovna znamka za \xc5\xa1portni tekstil.  Leta 1995 postane 49% odstotni lastnik podjetja Wolfram Mannherz (rojen leta 1953).  Sede\xc5\xbe podjetja je v kraju Pfullingen, ki le\xc5\xbei le 3 km od mesta, kjer je bilo podjetje ustanovljeno ter slabih 45 km ju\xc5\xbeno od Stuttgarta na jugozahodu Nem\xc4\x8dije. Pfullingen \xc5\xa1teje sedaj okoli 18.000 prebivalcev. Ta \xc5\xa1portna znamka pa je bila v letih 1960\xe2\x88\x921972 tudi uradni opremljevalec nem\xc5\xa1ke Olimpijske reprezentance. Mo\xc5\xa1ka nogometna reprezentanca Nem\xc4\x8dije je leta 1974 pod to znamko na doma\xc4\x8dih tleh postala Svetovni prvak. Od julija 2015 je Erima uradni opremljevalec slovenskega nogometnega kluba iz Kr\xc5\xa1kega, ki igra v slovenski prvi ligi ter slovenskega rokometnega kluba RD Koper 2013, ki igra v 1. NLB ligi in je v sezoni 2017/18 predstavljal Slovenijo in ERIMO v pokalu EHF. Ta znamka pa je tudi uradni opremljevalec nem\xc5\xa1ke teni\xc5\xa1ke in odbojkarske reprezentance.'